
ΤΕΥΧΟΣ ΠΡ0ΤΟ 


ΑΡΙΘΜΟΣ ΦΥΛΛΟΥ 

61 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

151. Συμμετοχή στη διοικούσα Επιτροπή του Πανελληνίου Ιερού 

Ιδρύματος Ευαγγελίστριας Τήνου, εκπροσώπων, του Δήμου 
Τήνου... 

152. Σύσταση Διευθύνσεων Εκπαίδευσης, Επιθεώρησης και κλάδου 

Επιθεωρητών, Πληροφορικής, Οργάνωσης και Απλούστευ- 
σης διαδικασιών, στο Υπουργείο Εργασίας . 

153. Οργανισμός του Ταμείου Ασφαλίσεως Ναυτικών Πρακτόρων 

και Υπαλλήλων . 

154. Σύσταση Γενικών Διευθύνσεων στο Ίδρυμα Κοινωνικών 

Ασφαλίσεων (ΙΚΑ)' . 

155. Σύσταση Γενικής Διεύθυνσης στο Ταμείο Συντάξεων Αυτοκι¬ 
νητιστών». 

156. Σύσταση Γενικής Διεύθυνσης στο Ταμείο Ασφαλίσεως Εμπό¬ 
ρων. 


β) Της παρ. 4 του άρθρου 12 του Ν. 1235/1982 (Α 26) «Άσκηση 
της Κυβερνητικής Πολιτικής και καθιέρωση της Λαϊκής εκπροσώπη¬ 
σης στους νομούς». 

γ) Του άρθρου 23 του Ν. 1558/1985 «Κυβέρνηση και Κυβερνητικά 
Οργανα» (Α 137), σε συνδυασμό με τις διατάεις του άρθρου 4 του Π.Δ. 

. 137/1986 «Συγκρότηση της Γενικής Γραμματείας Δημόσιας Τάξης, 

σε Υπουργείο Δημόσιας Τάξης» (Α 51). 

2. Την 226/1991 γνωμοδότηση του Συμβουλίου της Επικράτειας, 

2 με πρόταση των Υπουργών Εσωτερικών και Εθνικής Παιδείας και 
θρησκευμάτων, αποφασίζουμε: 

2 · Καθορίζουμε όπως στη διοικούσα Επιτροπή του Πανελληνίου Ιερού 

Ιδρύματος Ευαγγελίστριας Τήνου (ΝΠΔΔ) που εποπτεύεται από το 

4 Κράτος συμμετέχουν τρεις (3) αιρετοί εκπρόσωποι του Δήμου Τήνου. Οι 
εκπρόσωποι αυτοί ορίζονται με απόφαση του δημοτικού συμβουλίου Τή- 

5 ν0υ ’ 

Στον Υπουργό Εσωτερικών, αναθέτουμε τη δημοσίευση και εκτέλεση 

✓· του παρόντος διατάγματος. „ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Ανάκληση των αριθ. 26/19.3.1985 και 42/17.4.1985 αποφά¬ 
σεων του Υπουργικού Συμβουλίου, με τις οποίες παραχωρή- 
θηκαν στο Κεντρικό Ταμείο Γεωργίας, Κτηνοτροφίας και Δα¬ 
σών δημόσιες εποικιστικές εκτάσεις... 

Παραχώρηση, κατά χρήση, στο Ταμείο Εθνικής Άμυνας (Τ. 
Εθ.Α.), κοινόχρηστης έκτασης 155.875 τ.μ. του συγκροτή¬ 
ματος Τυχερού Ν. Έβρου.... 

Εγκριση σύναψης δανείου της Δημόσιας Επιχείρησης Ηλεκτρισμού 
από την Εθνική Τράπεζα της Ελλάδος ύψους 1.500 εκατομ. 

δραχμών.. 

Επίταξη εργασίας για τις ανάγκες του Πολεμικού Ναυτικού, προς 
αντιμετώπιση αμυντικών αναγκών της χώρας, σύμφωνα με 
τα άρθρα 22 παρ. 3 του Συντάγματος και 190 του Ν. 4442/ 
1929 και μετά την παύση της ισχύος του Π.Δ. 506/74 
«Περί Γενικής Επιστρατεύσεως των Ενόπλων Δυνάμεων και 
των Σωμάτων Ασφαλείας». 

ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 151 

Συμμετοχή στη διοικούσα Επιτροπή του Πανελληνίου Ιερού Ιδρύματος 
Ευαγγελίστριας Τήνου, εκπροσώπων του Δήμου Τήνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 2 του Ν. 349/1976 (Α 149) «περί διοική- 
σεως του Πανελληνίου Ιερού Ιδρύματος Ευαγγελίστριας Τήνου». 


Αθήνα, 17 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΟΝ 

Σ. ΚΟΥΒΕΛΑΣ ΠΟΡΓ. ΣΟΥΦΛΙΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 152 
Σύσταση Διευθύνσεων Εκπαίδευσης, Επιθεώρησης και κλάδου Επιθεω¬ 
ρητών, Πληροφορικής, Οργάνωσης και Απλούστευσης διαδικασιών, 

στο Υπουργείο Εργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ * 

Έχοντας υπόψη: 

1. Τις διατάξεις: 

α) Του άρθρου 24 παρ. 9 του Ν. 1558/1985 «Κυβέρνηση και Κυ¬ 
βερνητικά Όργανα» (137/Α). 

β) Του άρθρου 4 παρ. 10 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου 
και των Οργανισμών τοπικής αυτοδιοίκησης και άλλες διατάξεις» 
(37/Α). 

2. Τις διατάξεις του Π.Δ/τος 368/89 «Οργανισμός Υπουργείου Ερ¬ 
γασίας». 

3. Την αριθ. Υ 1140/1051173/1390/0001/1990 (420/Β) 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Οι¬ 
κονομικών». 

4. Την αριθ. 98/1991 Γνωμοδότηση του Συμβουλίου της Επικρα- 
τείας, μετά από πρόταση των Υπουργών Προεδρίας της Κυβέρνησης, 













1026 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


του Υπουργού Εργασίας και του Υφυπουργού Οικονομικών, αποφασί¬ 
ζουμε: 

Άρθρο 1 

Σύσταση Διεύθυνσης Εκπαίδευσης και αρμοδιότητες αυτής 

1. Στο Υπουργείο Εργασίας συνιστάται Διεύθυνση Εκπαίδευσης που 
υπάγεται στη Γενική Διεύθυνση Διοικητικής Υποστήριξης. 

2. Αρμοδιότητα της Διεύθυνσης Εκπαίδευσης είναι ο προγραμματι¬ 
σμός, η οργάνωση και εκτέλεση εκπαιδευτικών προγραμμάτων για την 
επαγγελματική κατάρτιση των υπαλλήλων και η διαρκής συνεργασία 
με· τις εκπαιδευτικές μονάδες του Εθνικού Κέντρου Δημόσιας Διοίκη¬ 
σης. 

3. Η Διεύθυνση Εκπαίδευσης συγκροτείται από τα παρακάτω δύο (2) 
Τμήματα: 

α) Τμήμα Εισαγωγικής Εκπαίδευσης 
β) Τμήμα Επιμόρφωσης. 

4. Οι αρμοδιότητες των Τμημάτων της Διεύθυνσης Εκπαίδευσης εί¬ 
ναι: 

α) Τμήμα Εισαγωγικής Εκπαίδευσης 0 

αα) Η οργάνωση και εκτέλεση των προγραμμάτων εισαγωγικής εκ¬ 
παίδευσης των υπαλλήλων τόσο πριν την ανάληψη υπηρεσίας ή εντός 
του πρώτου εξαμήνου από την ημερομηνία ανάληψης υπηρεσίας το αρ¬ 
γότερο, με σκοπό τη γενική ενημέρωση, όσο και οποτεδήποτε μετά τη 
συμπλήρωση δύο (2) μηνών υπηρεσίας και μέχρι τη λήξη της διετούς 
δοκιμαστικής υπηρεσίας σε συνεργασία με το Εθνικό Κέντρο Δημόσιας 
Διοίκησης. 

ββ) Η ευθύνη οργάνωσης και εκτέλεσης των προγραμμάτων εισαγω¬ 
γικής εκπαίδευσης των υπαλλήλων των Ν.Π.Δ.Δ., που έχουν λιγότερες 
από 1.000 οργανικές θέσεις μονίμων υπαλλήλων και εποπτεύονται από 
το Υπουργείο Εργασίας. 

γγ) Η οργάνωση και εκτέλεση, σε συνεργασία με το Ινστιτούτο Διαρ¬ 
κούς Επιμόρφωσης, κοινών προγραμμάτων Εισαγωγικής Εκπαίδευσης 
για υπαλλήλους περισσοτέρων Υπουργείων ή ΝΠΔΔ, με βάση τη συνά¬ 
φεια των αντικειμένων ή για θέματα κοινού ενδιαφέροντος, 
β) Τμήμα Επιμόρφωσης 

αα) Η οργάνωση και εκτέλεση προγραμμάτων επιμόρφωσης ειδικού 
ενδιαφέροντος για τους υπαλλήλους του Υπουργείου και τους Υπαλλή¬ 
λους των ΝΠΔΔ πού εποπτεύονται από αυτό. Στα προγράμματα αυτά 
μπορεί να περιλαμβάνονται, σε συνεργασία με το Ινστιτούτο Διαρκούς 
Επιμόρφωσης και-θέματα γενικού ενδιαφέροντος όταν.τούτο κρίνεται 
σκόπιμο ή οικονομικως συμφέρον. 

ββ) Η οργάνωση και εκτέλεση προγραμμάτων επαγγελματικής εξει- 
δίκευσης των υπαλλήλων του Υπουργείου και των Εποπτευομένων από 
αυτό Ν.Π.Δ.Δ., εφόσον αυτά έχουν λιγότερες από 1.000 οργανικές θέ¬ 
σεις μονίμων υπαλλήλων, σε αντικείμενα της Υπηρεσίας τους. 

γγ) Η οργάνωση και εκτέλεση, σε συνεργασία με την Εθνική Σχολή 
Δημόσιας Διοίκησης προγραμμάτων εκπαίδευσης των υπαλλήλων της 
κατηγορίας ΠΕ του Υπουργείου και των εποπτευομένων από αυτό 
ΝΠΔΔ εφόσον αυτά έχουν λιγότερες από 1.000 οργανικές θέσεις μονί¬ 
μων υπαλλήλων. Τα προγράμματα αυτά μπορεί να οργανώνονται και 
κατά κύκλους Υπουργείων με βάση τη συνάφεια του αντικειμένου τους. 

δδ) Η μέριμνα για τη μετεκπαίδευση των υπαλλήλων του Υπουρ¬ 
γείου ή του Ν.Π.Δ.Δ. στις περιπτώσεις που αυτή κρίνεται αναγκαία για 
τη διεύρυνση των επιστημονικών ή τεχνικών τους γνώσεων που είναι 
πρόσφορες για, την καλύτερη αντιμετώπιση των αναγκών της Υπηρε¬ 
σίας ή την ειδίκευσή τους σε σύγχρονες τεχνικές Διοίκησης και Τεχνολο¬ 
γίας. 

εε) Η μέριμνα για τη μεταπτυχιακή εκπαίδευση των υπαλλήλων του 
Υπουργείου ή του Ν.Π.Δ.Δ. κατηγορίας ΠΕ ή ΤΕ σε ΑΕΙ της ημεδαπής 
ή της αλλοδαπής για τη λήψη μεταπτυχιακού τίτλου σπουδών, συνα¬ 
φούς με το αντικείμενο του Υπουργείου ή του ΝΠΔΔ. 

στστ) Η μέριμνα για την έκδοση απόφασης με την οποία ορίζεται το 
διδακτικό προσωπικό των εκπαιδευτικών προγραμμάτων που εκτελεί 
το Υπουργείο ή το ΝΠΔΔ, εφόσον δεν ανήκει στο διδακτικό προσωπικό 
του Εθνικού Κέντρου Δημόσιας Διοίκησης. 

Άρθρο 2 

Προϊστάμενοι Οργανικών θέσεων 

1. Της Διεύθυνσης Εκπαίδευσης προΐσταται υπάλληλος του Κλάδου 
ΠΕ Δ/κού ή ΠΕ Μηχ/κών ή ΠΕ Θετ. Επιστημών. 


2. Των Τμημάτων προΐστανται υπάλληλοι του κλάδου ΠΕ Δ/κού ή 
ΠΕ Μηχ/κών ή ΠΕ Θετ. Επιστημών. 

Άρθρο 3 

1. Στο Υπουργείο Εργασίας συνιστάται Διεύθυνση Επιθεώρησης. 

2. Η Διεύθυνση Επιθεώρησης απαρτίζεται από τα εξής τμήματα: 
α) Τμήμα Διοικητικής Επιθεώρησης και Ελέγχου των Κεντρικών 

και Περιφερειακών Υπηρεσιών. 

β) Τμήμα Τεχνικής Επιθεώρησης και Ελέγχου των Κεντρικών και 
Περιφερειακών Υπηρεσιών. 

γ) Τμήμα διενέργειας διοικητικών ερευνών και διοικητικών εξετά¬ 
σεων. 

3. Οι αρμοδιότητες της Δ/νσης επιθεώρησης (ενάγονται στα ακό¬ 
λουθα θέματα που κατανέμονται μεταξύ των Τμημάτων ως εξής: 

α) Τμήμα Διοικητικής Επιθεώρησης και Ελέγχου των Κεντρικών 
και Περιφερειακών Υπηρεσιών 

αα) Η άσκηση Επιθεώρησης και Ελέγχου των Κεντρικών και Περι¬ 
φερειακών Υπηρεσιών του Υπουργείου, για τη διαπίστωση της κανονι¬ 
κής και εύρυθμης λειτουργίας τους και της ορθής εφαρμογής των κειμέ¬ 
νων διατάξεων και σχετικών οδηγιών. 

ββ) Η συνεχής ενημέρωση της ηγεσίας του Υπουργείου για τα απα- 
σχολούντα τις περιφερειακές υπηρεσίες θέματα. 

γγ) Η τήρηση αρχείου εκθέσεων Επιθεωρητών ως και κάθε άλλου 
στοιχείου, για την παρακολούθηση του επιθεωρησιακού έργου. 

δδ) Η μέριμνά για τον προγραμματισμό των επιθεωρησιακών ελέγ- 
χων. 

β) Τμήμα Τεχνικής Επιθεώρησης και Ελέγχου των Κεντρικών και 
Περιφερειακών Υπηρεσιών. 

αα) Η άσκηση Επιθεώρησης και ελέγχου των Κεντρικών και Περιφε¬ 
ρειακών Υπηρεσιών του Υπουργείου, για τη διαπίστωση της κανονικής 
και εύρυθμης λειτουργίας τους και της ορθής εφαρμογής των κειμένων 
διατάξεων και σχετικών οδηγιών. 

ββ) Η συνεχής ενημέρωση της ηγεσίας του Υπουργείου για τα απα- 
σχολούντα τις Περιφερειακές Υπηρεσίες θέματα. 

γγ) Η τήρηση αρχείου εκθέσεων Επιθεωρητών ως και κάθε άλλου 
στοιχείου, για την παρακολούθηση του Επιθεωρησιακού έργου. 

δδ) Η μέριμνα για τον προγραμματισμό των επιθεωρησιακών ελέγ¬ 
χων, για θέματα Υγιεινής και Ασφάλειας της εργασίας και άλλα τεχνικά 
θέματα. 

γ) Τμήμα διενέργειας διοικητικών ερευνών και διοικητικών εξετά¬ 
σεων. 

αα) Η διενέργεια διοικητικών ερευνών και διοικητικών εξετάσεων σε 
υποβαλλόμενες καταγγελίες ή σε περιπτώσεις διαπιστουμένων κατά τον 
υπηρεσιακό έλεγχο αδικημάτων σε θέματα αρμοδιότητας των υπηρε¬ 
σιών του Υπουργείου, κατόπιν εντολής του Υπουργού ή εξουσιοδοτημέ¬ 
νου οργάνου και σε έκτακτες περιπτώσεις μη επιδεχόμενες αναβολή, 
μετά από άμεση σχετική ενημέρωση και προφορική εντολή. 

ββ) Η καθοδήγηση των περιφερειακών υπηρεσιών επί θεμάτων αρ¬ 
μοδιότητας αυτών κατά τον διενεργούμενο υπηρεσιακό έλεγχο. 

γγ) Η κοινοποίηση των υποβαλλομένων στη Διεύθυνση Επιθεώρησης 
εκθέσεων επιθεωρησιακών ελέγχων ή αποσπασμάτων αυτών στις κατά 
περίπτωση αρμόδιες υπηρεσιακές μονάδες και διατύπωση παρατηρή¬ 
σεων επ’ αυτών. 

δδ) Η τήρηση αρχείου εκθέσεων Επιθεωρητών ως και κάθε άλλου 
στοιχείου, για την παρακολούθηση του επιθεωρησιακού και ανακριτικού 
έργου. 

Άρθρο 4 

Σύσταση κλάδου Επιθεωρητών 

1. Για τη στελέχωση της κατά το προηγούμενο άρθρο συνιστώμενης 
διεύθυνσης συνιστάται στο Υπουργείο Εργασίας κλάδος ΠΕ Επιθεωρη¬ 
τών, ο οποίος περιλαμβάνει δέκα (10) θέσεις. 

Οι θέσεις του κλάδου αυτού προέρχονται από μεταφορά σ’ αυτόν ισά¬ 
ριθμων θέσεων του κλάδου ή των κλάδων ΠΕ Δ/κού, ΠΕ Μηχ/κών, 
ΠΕ Θετικών Επιστημών με αντίστοιχη μείωση των θέσεών τους. 

2. Οι θέσεις του κλάδου ΠΕ Επιθεωρητών του Υπουργείου Εργασίας 
πληρούνται με μετάταξη υπηρετούντων υπαλλήλων στους κλάδους από 
τους οποίους μεταφέρονται θέσεις, με δεκαετή τουλάχιστον υπηρεσία. 

3. Της Διεύθυνσης Επιθεώρησης και των Τμημάτων προΐστανται 
υπάλληλοι του κλάδου ΠΕ Επιθεωρητών. 

4. Μέχρι τη συγκρότηση του κλάδου ΠΕ Επιθεωρητών, στη Διεύ¬ 
θυνση Επιθεώρησης τοποθετούνται προσωρινώς και προΐστανται αυτής 

και των Τμημάτων της υπάλληλοι του Υπουργείου Εργασίας ανήκοντες 
στους λοιπούς κλάδους κατηγορίας ΠΕ. 

Άρθρο 5 

Σύσταση Διεύθυνσης Πληροφορικής και 
αρμοδιότητες αυτής 

1. Στο Υπουργείο Εργασίας συνιστάται Διεύθυνση Πληροφορικής 
που υπάγεται στη Γενική Διεύθυνση Διοικητικής Υποστήριξης. 

2. Η διεύθυνση Πληροφορικής συγκροτείται από τα παρακάτω τμή¬ 
ματα: , 

α) Τμήμα Ανάπτυξης Μηχανογραφικών Εφαρμογών, 
β) Τμήμα Λειτουργίας και Εκμετάλλευσης Εξοπλισμού, 
γ) Τμήμα Υποστήριξης Συστημάτων. 

3. Οι αρμοδιότητες των Τμημάτων της Διεύθυνσης Πληροφορικής 
είναι: 

α) Τμήμα Ανάπτυξης Μηχανογραφικών Εφαρμογών. 

Η πλήρης κάλυψη των μηχανογραφικών αναγκών του Υπουργείου 
Εργασίας, εκτός των υπηρεσιών, που διαθέτουν αντίστοιχη μονάδα, 
από πλευράς ανάλυσης, σχεδίασης προγραμματισμού, τεκμηρίωσης, 
υλοποίησης των εφαρμογών του και η σύνταξη σχετικών ειδικών τεχνι¬ 
κών μελετών και μελετών σκοπιμότητας. 

β) Τμήμα Λειτουργίας και Εκμετάλλευσης Εξοπλισμού. 

Η μέριμνα για την καλή λειτουργία, πλήρη αξιοποίηση, καθώς και η 
συντήρηση του εξοπλισμού, η προετοιμασία δεδομένων, ο έλεγχος εισό¬ 
δου - εξόδου, η ασφάλεια του όλου ηλεκτρονικού συστήματος και η διοι¬ 
κητική υποστήριξη. ■ 

γ) Τμήμα Υποστήριξης Συστημάτων. 

Η παροχή υποστήριξης για την κάλυψη αναγκών σε εξειδικευμένους 
τομείς της Πληροφορικής (βάσεις πληροφοριών, επικοινωνίες, υλικό, 
λογισμικό κ.λπ.). 

Άρθρο 6 

Προϊστάμενοι Οργανικών θέσεων 

Της Διεύθυνσης Πληροφορικής καϊ ’ΐίυν Τμημάτων, προϊστανται 
υπάλληλοι του κλάδου ΠΕ Πληροφορικής και σε περίπτωση που λεί¬ 
πουν υπάλληλοι του κλάδου Πληροφορικής, των κλάδων ΠΕ Μηχανι¬ 
κών ή ΠΕ Θετικών Επιστημών. 

Άρθρο 7 

Σύσταση Διεύθυνσης Οργάνωσης και Απλούστευσης 
Διαδικασιών και αρμοδιότητες αυτής 

1. Στο Υπουργείο Εργασίας συνιστάται Διεύθυνση Οργάνωσης και 
Απλούστευσης Διαδικασιών που υπάγεται στη Γενική Διεύθυνση Διοι¬ 
κητικής Υποστήριξης. 

2. Οι αρμοδιότητες της Διεύθυνσης Οργάνωσης και Απλούστευσης 
Διαδικασιών ανάγονται στα ακόλουθα θέματα που κατανέμονται μεταξύ 
των Τμημάτων της ως εξής: 

α) Τμήμα Διοικητικής Οργάνωσης 

αα) 0 χειρισμός όλων των θεμάτων Οργάνωσης των Υπηρεσιών του 
Υπουργείου. 

ββ) Η μέριμνα για τη μεταβίβαση αρμοδιοτήτων από την Κεντρική 
στις περιφερειακές αρχές. 

γγ) Η μέριμνα για την Οργάνωση των εποπτευομένων από το 
Υπουργείο Νομικών Προσώπων, σε συνεργασία με τις αρμόδιες κατά 
περίπτωση, σε σχέση με το αντικείμενο των Νομικών Προσώπων, Διευ¬ 
θύνσεις και τα οικεία Νομικά Πρόσωπα. 

δδ) Η επεξεργασία στοιχείων για την εκτίμηση των αναγκών του 
Υπουργείου και των εποπτευομένων από το Υπουργείο Νομικών Προ¬ 
σώπων σε θέσεις προσωπικού και την κατανομή τους σε κλάδους, βαθ¬ 
μούς ή ειδικότητες. Η περιγραφή και ανάλυση των καθηκόντων καθώς 
και καθορισμός των προσόντων κάθε θέσης. 

β) Τμήμα απλούστευσης διαδικασιών και παραγωγικότητας, 
αα) Η μελέτη, υπόδειξη και παρακολούθηση εφαρμογής μέτρων για 
την απλούστευση γραφειοκρατικών τύπων και διαδικασιών και την κα¬ 
τάργηση περιττών διατυπώσεων σε συνεργασία με τις κατ’ αντικείμενο 
αρμόδιες υπηρεσίες. 

ββ) Ο καθορισμός, σε συνεργασία με τις κατ’ αντικείμενο αρμόδιες 
υπηρεσίες, των δικαιολογητικών που κατά περίπτωση απαιτούνται να 
υποβάλλουν οι συναλασσόμενοι με τη Διοίκηση πολίτες. 

γγ) Η μελέτη των χρησιμοποιουμένων εντύπων και εισήγηση για τη 
βελτίωση και τυποποίησή τους. Σχεδίαση νέων απλουστευμένων εντύ¬ 


πων, ιδιαίτερα των απαραιτήτων στις συναλλαγές των πολιτών με τις 
υπηρεσίες. 

δδ) Η μελέτη και εισήγηση μέτρων για την καθιέρωση προσφοροτέ- 
ρων μεθόδων εργασίας για την ταχύτερη διεκπεραίωση των Διοικητι¬ 
κών ενεργειών. 

εε) Η μέριμνα για την ανάπτυξη και εφαρμογή από τις κατ’ αντικεί¬ 
μενο αρμόδιες υπηρεσίες σύγχρονων τεχνικών μεθόδων (όπως π.χ. μέ¬ 
τρηση εργασίας, επιχειρησιακή έρευνα, ανάλυση κόστους - ωφέλειας ερ¬ 
γονομία κ.λπ.) για την αύξηση της παραγωγικότητας. 

στστ) Η εισήγηση μέτρων για τη βελτίωση των Συνθηκών Εργσαίας. 

ζζ) Η παρακολούθηση των τεχνολογικών .εξελίξεων στον τομέα της 
Μηχανοργάνωσης πλην του υλικού αυτόματης επεξεργασίας στοιχείων 
- έρευνα της αγοράς και τήρηση στοιχείων για τις τεχνικές προδιαγρα¬ 
φές και τις δυνατότητες των μηχανημάτων γραφείου και εισήγηση για 
τον εκσυγχρονισμό του μηχανικού εξοπλισμού. 

ηη) Η μέριμνα για την εκκαθάριση και μικροφωτογράφηση των αρ¬ 
χείων των υπηρεσιών του Υπουργείου. 

γ) Τμήμα Βελτίωσης Σχέσεων Διοίκησης - Πολιτών. 

. αα) Η μελέτη, υπόδειξη και παρακολούθηση εφαρμογής μέτρων για 
τη διευκόλυνση της επικοινωνίας των πολιτών με τις υπηρεσίες του 
Υπουργείου. 

ββ) Η μέριμνα για τη διάδοση ενημερωτικών φυλλαδίων και οδη¬ 
γιών σχετικά με θέματα αρμοδιότητας του Υπουργείου. 

γγ) Η μέριμνα για την απλούστευση της διατύπωσης των εγγράφων 
προς τους πολίτες. 

δδ) Η μέριμνα για την έγκαιρη εξέταση από τις αρμόδιες Υπηρεσίες 
των παραπόνων που υποβάλλονται από τους πολίτες. 

εε) Η μέριμνα για την υποδοχή και πληροφόρηση των πολιτών. 

στστ) Η μέριμνα, για την τηλεφωνική παροχή πληροφοριών προς 
τους πολίτες, για θέματα αρμοδιότητας του Υπουργείου ή τη σύνδεση με 
το Κέντρο .Διοικητικών Πληροφοριών. 

ζζ) Η μέριμνα για την σύσταση στις Υπηρεσίες του Υπουργείου (Κε¬ 
ντρικές και Περιφερειακές) πάγιας καταβολής χαρτοσήμου και λοιπών 
ενσήμων, καθώς και εντύπων υπευθύνων δηλώσεων για την εξυπηρέ¬ 
τηση των πολιτών. 

ηη) Η εισήγηση για το περιεχόμενο περιοδικών εντύπων του Υπουρ¬ 
γείου σε θέματα εργατικής νομοθεσίας και γενικότερα προβολής των 
δραστηριοτήτων του Υπουργείου και των Οργανισμών που εποπτεύο¬ 
νται από αυτό, καθώς και για το περιεχόμενο εκπομπών μέσων μαζικής 
ενημέρωσης για τα ίδια θέματα. 

Άρθρο 8 

Προϊστάμενοι Οργανικών θέσεων 

1. Της Διεύθυνσης Οργάνωσης και Απλούστευσης Διαδικασιών προΐ- 
σταται υπάλληλος κλάδου ΠΕ Δ/κού. 

2. Του Τμήματος Διοικητικής Οργάνωσης και του Τμήματος 
Απλούστευσης Διαδικασιών και Παραγωγικότηταςιπροΐστανται υπάλ¬ 
ληλοι του κλάδου ΠΕ Δ/κού. 

Του Τμήματος Βελτίωσης Σχέσεων Διοίκησης - Πολιτών πρδισταται 
υπάλληλος του κλάδου ΠΕ Δ/κού ή ΤΕ Δ/κού ή ΔΕ Δ/κού. 

Με την ισχύ του παρόντος Π.Δ/τος παύει να ισχύει το άρθρο 8 του 
Π.ή. 368/16.6.1989 του Οργανισμού του Υπουργείου Εργασίας. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

' Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΕΒΕΡΤ -ΑΡ(ΣΤ. ΚΑΛΑΝΤΖΑΚΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ » 

ΠΑΝ. ΔΕΛΗΜΗΤΣΟΣ.. 

41 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 153 
Οργανισμός του Ταμείου Ασφαλίσεως Ναυτικών Πρακτόρων και Υπαλ¬ 
λήλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 παρ. 9 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α/1985). 

β) Του Ν. 1586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Οργανισμών 
τοπικής αυτοδιοίκησης και άλλες διατάξεις» και ιδιαίτερα της παρ. 10 
του άρθρου 9. 

γ) Του άρθρου 68 του Ν. 1622/1986 Τοπική Αυτοδιοίκηση - περι¬ 
φερειακή ανάπτυξη και δημοκρατικός προγραμματισμός (ΦΕΚ 92/Α/ 
1986 ). 

2. Την Υ 1140/1051173/1390/0001/9.7.1990 απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών» (ΦΕΚ 
420/Β/1990). 

3. Την αριθ. Υ 1201/5.10.1990 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Εθνικής Οικο¬ 
νομίας Ευθυμίου Χριστοδούλου» (ΦΕΚ 636/Β/5.10.1990). 

4. Την αριθ. 520/27.9.1990 γνωμοδότηση του Συμβουλίου της 
Επικράτειας, μετά από πρόταση των Υπουργών Προεδρίας της Κυβέρ¬ 
νησης, Εσωτερικών, Υγείας, Πρόνοιας και Κοινωνικών Ασφαλίσεων, 
του Αναπληρωτή Υπουργού Εθνικής Οικονομίας και του Υφυπουργού 
Οικονομικών, αποφασίζουμε: 

'■■'·· -' Άρθρο 1 

Διάρθρωση Υπηρεσιών 

Οι υπηρεσίες του Ταμείού Ασφάλισης Ναυτικών Πρακτόρων και 
Υπαλλήλων,·αποτελούν Διεύθυνση που συγκροτείται ως εξής: 
α) Τμήμα Παροχών 
β) Τμήμα Εσόδων 
γ) Τμήμα Ελέγχου 
δ) Τμήμα Οικονομικού 
ε) Τμήμα Μηχανογράφησης 
στ) Τμήμα Μητρώου - Στατιστικής 
ζ) Τμήμα Διοικητικού 
η) Γραφείο Νομικών Υποθέσεων 

θ) Τμήμα Ανατολικής - Κεντρικής και Δυτικής Μακεδονίας και 
Θράκης με έδρα τη Θεσσαλονίκη και τοπικά όρια τα αντίστοιχα των Νο¬ 
μών Θεσσαλονίκης, Χαλκιδικής, Πιερίας, Ημαθίας, Κοζάνης, Γρεβε- 
νών, Καστοριάς, Φλώρινας, Πέλλας, Κιλκίς, Σερρών, Δράμας, Καβά¬ 
λας, Ξάνθης, Ροδόπης και Έβρου. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα πιο κάτω θέματα, 
που κατανέμονται μεταξύ των Τμημάτων και των Γραφείων αυτής, ως 
εξής: 

α) Τμήμα Παροχών: 

Επιμέλεια της απονομής και χορήγησης των παροχών στους δι¬ 
καιούχους, ύστερα από έλεγχο των υποβαλλόμενων δικαιολογητικών. 
Μέριμνα για την τήρηση και ενημέρωση του Μητρώου και των ατομι¬ 
κών φακέλλων των συνταξιούχων. 

Μέριμνα για την πληρωμή των συνταξιούχων και την παρακολού¬ 
θηση των μεταβολών τους, 
β) Τμήμα Εσόδων: 

Μέριμνα για την είσπραξη των πάσης φύσεως εσόδων του Ταμείου, 
προσδιορισμός, και βεβαίωση των ασφαλιστικών εισφορών, υπολογι¬ 
σμός των νομίμων προσθέτων καθώς και παρακολούθηση της έγκαιρης 
και κανονικής είσπραξης των πάσης φύσεως προσόδων του Ταμείου κα 
των πόρων από την περιουσία του. 
γ) Τμήμα Ελέγχου: 

Μέριμνα για τον έλεγχο και την απογραφή των ασφαλιστέων προσώ¬ 
πων, τόσο των αυτοτελώς εργαζομένων, όσο και των απασχολούμενων, 
στις υπαγόμενες στην ασφάλιση επιχειρήσεις, υπαλλήλων και της διαπί¬ 


στωσης των διαφόρων ασφαλιστικών μεταβολών. 

Έλεγχος για την εμπρόθεσμη ή μη καταβολή των υποχρεώσεων των 
υπόχρεων προσώπων και λήψη των αναγκαίων μέτρων. 

Τήρηση αρχείου εκδιδομένων δελτίων ελέγχου, πράξεων επιβολής 
εισφορών, καθώς και των συντασσομένων από αυτό εισηγήσεων ή εκθέ¬ 
σεων. 

δ) Τμήμα Οικονομικού: 

Τήρηση και ενημέρωση των λογιστικών βιβλίων του Ταμείου και γε¬ 
νικά ενέργεια της λογιστικής υπηρεσίας του Ταμείου, σύμφωνα με τις 
κείμενες διατάξεις. 

Κατάρτιση προϋπολογισμού των εσόδων και εξόδων του Ταμείου και 
του ετήσιου Ισολογισμού και Απολογισμού; 

Φύλαξη των δικαιολογητικών της οικονομικής κίνησης και των λο¬ 
γιστικών Ταμειακών ή συμψηφιστικών εγγράφων. 

Ενέργεια των εισπράξεων των πληρωμών των πάσης φύσεως δαπα¬ 
νών και παροχών αυτού. 

Διαχείριση κάθε δαπάνης καθώς και εκκαθάριση αποδοχών και γε¬ 
νικά αποζημιώσεων προσωπικού.. 

Μέριμνα για την προμήθεια κάθε μηχανήματος υλικού, εφοδίου, ή 
άλλου περιουσιακού στοιχείου της υπηρεσίας, καθώς και για την στέ¬ 
γασή της. 

ε) Τμήμα Μηχανογράφησης: , 

Μέριμνα για την προετοιμασία των στοιχείων για μηχανογρά- 
φηση. 

. Μέριμνα για την επιστημονική επεξεργασία των στοιχείων, την διε¬ 
ξαγωγή ερευνών, την επισήμανση προβλημάτων, καθώς και την εκπό¬ 
νηση μελετών σε αντικείμενο αρμοδιότητας του Ταμείου. 

στ) Τμήμα Μητρώου - Στατιστικής: 

Τήρηση και ενημέρωση Μητρώου και ατομικών φακέλλων ασφαλι¬ 
σμένων του Ταμείου. Εισήγηση στη λήψη αποφάσεων για ασφάλιση ή 
μη κρινομένων προσώπων, για κατάταξη ή μετάταξη σε ασφαλιστικές 
κλάσεις και την καταχώρηση των διαφόρων επαγγελματικών μεταβο¬ 
λών. 

Επεξεργασία των ασφαλιστικών στοιχείων για τη χορήγηση στους 
κύρια ασφαλισμένους, βεβαιώσεων για την έκδοση ή ανανέωση από το 
ΙΚΑ βιβλιαρίων ασθένειας. Έκδοση των ασφαλιστικών βιβλιαρίων κα¬ 
θώς και των καρτελλών Μητρώου. Σύνταξη στατιστικών πινάκων, σχε-·^ 
τικά με τον αριθμό των εν ενεργεία ασφαλισμένων και των επιχειρή¬ 
σεων. 

ζ) Γραφείο Διοικητικού: 

Χειρισμός όλων των θεμάτων υπηρεσιακής κατάστασης προσωπι¬ 
κού. 

Διακίνηση της αλληλογραφίας. Τήρηση πρωτοκόλλου και γενικού 
αρχείου. 

Αναπαραγωγή πάσης φύσεως εγγράφων. Μέριμνα για τη βεβαίωση 
του γνήσιου της υπογραφής του προσωπικού και των πολιτών. Βεβαί¬ 
ωση από τον προϊστάμενο ή το νόμιμο αναπληρωτή του της ακρίβειας 
αντιγράφων φωτογραφιών ή φωτοτυπικών εγγράφων των οποίων τα 
πρωτότυπα εκδίδονται από το Ταμείο, ύστερα από αντιπαραβολή τους 
με το επιδεικνυόμενο σχετικό πρωτότυπο ή ακριβές αντίγραφο. 

Μέριμνα για τη σύσταση πάγιας προκαταβολής χαρτοσήμου και λοι¬ 
πών ενσήμων, καθώς και εντύπων υπεύθυνων δηλώσεων, για την εξυ¬ 
πηρέτηση των πολιτών. 

Μέριμνα για τη φύλαξη και καθαρισμό του καταστήματος της υπηρε¬ 
σίας. 

Μέριμνα για την κατάρτιση και εφαρμογή προγραμμάτων εκπαίδευ¬ 
σης προσωπικού στα πλαίσια της ισχύουσας κάθε φοράς νομοθεσίας. 

η) Γραφείο Νομικών Υποθέσεων: 

Επιμέλεια και χειρισμός δικαστικών και νομικών υποθέσεων. 

Γνωμοδότηση για κάθε θέμα που παραπέμπεται σε αυτό από το Δ.Σ. 
του Ταμείου ή τον Διευθυντή. 

θ) Τμήμα Ανατολικής, Κεντρικής και Δυτικής Μακεδονίας και Θρά¬ 
κης:. . . 

Μέριμνα για την εγγραφή και ασφάλιση των υπαγομένων στην ασφά¬ 
λιση του Ταμείου. Επιμέλεια για τον έλεγχο των εργοδοτών και τη βε¬ 
βαίωση και είσπραξη των εισφορών. Χειρισμός, γενικά των υποθέσεων 
του Ταμείου. 

Άρθρο 3 

Διάρθρωση θέσεων 

1. Οι θέσεις του προσωπικού του Ταμείου Ασφαλίσεως ναυτικών 
Πρακτόρων και Υπαλλήλων διαρθρώνονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, θέσεις δεκαέξι (16). 

Κλάδος ΠΕ Πληροφορικής, θέση μία (1) ειδικότητας Επιστήμης των 
Υπολογιστών. 

ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός,, θέσεις δεκαέξι (16). 

Από τις θέσεις αυτές δεν πληρούνται ισάριθμες με τους τυχόν'υπηρε- 
τούντες σε θέσεις επιπλέον τών προβλεπομένων στους κλάδους ΠΕ Διοι¬ 
κητικού - Οικονομικού και ΔΕ Διοικητικού - Λογιστικού. 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, θέσεις είκοσι (20). 

Κλάδος ΔΕ Δακτυλογράφων - Στενογράφων, θέσεις δύο (2) ειδικό¬ 
τητας δακτυλογράφων ελληνικής. 

Κλάδος ΔΕ Προσωπικού Η/ΐ θέσεις δύο (2) ειδικότητας χειριστών 
Η/Υ. 

ΚΑΤΗΓΟΡΙΑ ΥΕ 

Κλάδος ΥΕ Επιμελητών, θέσεις τρεις (3) για εργασίες που.προβλέ- 
πονται στη παρ. 1 του άρθρου 23 του Π.Δ. 194/1988>(ΦΕΚ 84/Α/ 
1988). ··'···"' 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Δύο (2) θέσεις δικηγόρων. 

2. Προσόντα διορισμού για την πλήρωση των πιο πάνω θέσεων προ¬ 
σωπικού ορίζονται τα προβλεπόμενα στο Π.Δ. 194/1988 (ΦΕΚ 84/ 
Α/1988). · 

Ειδικοά για τις θέσεις προσωπικού με έμμισθη εντολή, άδεια δικηγο¬ 
ρίας στον Άρειο Πάγο για τον έναν και άδεια δικηγορίας στο Πρωτοδι¬ 
κείο για τον δεύτερο. 


Άρθρο 4 


• Κατανομή θέσεων 

Από τις θέσεις του προσωπικού του Ταμείου, που προβλέπονται από 
το άρθρο 3 του παρόντος κατανέμονται στο Τμήμα Ανατολικής, Κεντρι¬ 
κής - και Δυτικής Μακεδονίας και Θράκης οι εξής θέσεις: 

Κλάδος ΠΕ Διοικητικός - Οικονομικός, θέση μία (1) 

Κλάδος ΤΕ Διοικητικός - Λογιστικός, θέση μία (1) 

Κλάδος ΔΕ Διοικητικός - Λογιστικός, θέσεις, έξι (6) 

Άρθρο 5 

" Προϊστάμενοι οργανικών μονάδων 

α) Στη Διεύθυνση του Ταμείου προΐσταται υπάλληλος των κλάδων 
ΠΕ Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού, ο οποίος υπογράφει όλα τα έγγραφα του Τα¬ 
μείου, με τον Πρόεδρο δε του Δ.Σ. και τον προϊστάμενο του Τμήματος 
Οικονομικού τις επιταγές, τα εντάλματα πληρωμών κα"ι τις εντολές 
προς τις Τράπεζες. ”" ν 

β) Στα Τμήματα της Κεντρικής και περιφ/κής Υπηρεσίας (πλην του 
Τμήματος Μηχανογράφησης και του Γραφείου Νομικών Υποθέσεων) 
και στο γραφείο Διοικητικού της Διεύθυνσης, προΐστανται υπάλληλοι 
των Κλάδων ΠΕ Διοικητικού - Οικονομικού ή ΤΕ Διοικητικόύ - Λογι¬ 
στικού ή ΔΕ Διοικητικού - Λογιστικού. 

γ) Στο Τμήμα Μηχανογράφησής προΐσταται υπάλληλος του Κλάδου 
ΠΕ Πληροφορικής ή ΤΕ Πληροφορικής ή ΔΕ Προσωπικού Η/Υ. 

δ) Στο Γραφείο Νομικών Υποθέσεων, προΐσταται ο δικηγόρος παρ’ 
Αρείω Πάγω. ■ 


Άρθρο 6 ·" 7 

Κατάταξη προσωπικού 

Οι υπάλληλοι του Ταμείου Ασφαλίσεως Ν. Πρακτόρων που υπηρε¬ 
τούν κατά την δημοσίευση του παρόντος διατάγματος κατατάσσονται σε 
αντίστοιχες θέσεις κατά κλάδο ως εξής: 

α) Στον Κλάδο ΠΕ Διοικητικό - Οικονομικό οι υπάλληλοι του Κλά¬ 
δου ΠΕ Διοικητικού - Οικονομικού. 

β) Στον Κλάδο ΤΕ Διοικητικό - Λογιστικό οι υπάλληλοι του Κλάδου 
ΤΕ Διοικητικού - Λογιστικού. 

γ) Στον Κλάδο ΔΕ Διοικητικό - Λογιστικό οι υπάλληλοι του Κλάδου 
ΔΕ Διοικητικού - Λογιστικού. 

Στις θέσεις με έμμισθη εντολή, ο υπηρετών δικηγόρος παρ’ Αρείω 
Πάγω. ·, 


Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα,' 12 Απριλίου 1991 - 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ.. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΕΒΕΡΤ ΑΡΙΣΤ. ΚΑΛΑΝΤΖΑΚΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ , 

ΠΑΝ. ΔΕΛΗΜΗΤΣΟΣ 

-♦- 

Σύσταση Γενικών Διευθύνσεων στο Ίδρυμα Κοινωνικών Ασφαλίσεων 

(ΙΚΑ)’. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 παρ. 9 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α/1985). 

β) Του άρθρου 78 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ 101/Α/1990). 

γ) Του Π.Δ. 266/1989 «Οργανισμός του Ιδρύματος Κοινωνικών 
Ασφαλίσεων (ΙΚΑ)» (ΦΕΚ 127/Α/1989). 

2. Την Υ. 1140/1051173/1390/0,001/9.7.1990 απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών» (ΦΕΚ 
420/Β/1990). 

3. Την αριθ. 32/1991 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και του Υφυπουργού 
Οικονομικών, αποφασίζουμε: 


Άρθρο 1 

Σύσταση Γενικών Διευθύνσεων 

1. Στις Κεντρικές Υπηρεσίες (Διοίκηση), του ΙδρΟρίατος Κοινωνικών 
Ασφαλίσεων (ΙΚΑ), συνιστώνται τέσσερις (4) Γενικές Διευθύνσεις, που 
συγκροτούνται ως εξής: 

α) Γενική Διεύθυνση Διοικητικών Υπηρεσιών, που συγκροτείται από 
τις Υπηρεσίες: 

Διεύθυνση Διοικητικού Προσωπικού 
Διεύθυνση Οργάνωσης και Πληροφορικής 
Διεύθυνση Εκπαίδευσης και Ενημέρωσης 

β) Γενική Διεύθυνση Ασφαλιστικών Υπηρεσιών, που συγκροτείται 
από τις Υπηρεσίες: ι · 

Διεύθυνση Ασφάλισης και Εσόδων 
Διεύθυνση Παροχών 

Διεύθυνση Διεθνών Ασφαλιστικών Σχέσεων 
Διεύθυνση Συντάξεων Προσωπικού Ν.Π.Δ.Δ. . 
γ) Γ ενική Διεύθυνση Οικονομοτεχνικών Υπηρεσιών, που συγκροτεί¬ 
ται από τις Υπηρεσίες: 

Διεύθυνση Οικονομικών Υπηρεσιών 
Διεύθυνση Τεχνική και Στέγασης 
Διεύθυνση Προμηθειών και Χημικών Υπηρεσιών 
Διεύθυνση Αναλογιστικών Μελετών και Στατιστικής 
δ) Γ ενική Διεύθυνση Υπηρεσιών Υγείας, που συγκροτείται από τις 
Υπηρεσίες: 

Διεύθυνση Υγειονομικού Προσωπικού 
Διεύθυνση Υγειονομικών Υπηρεσιών 
Διεύθυνσή Πρόνοιας και Αναπηρίας 
Διεύθυνση Φαρμακευτική 

ε) Οι μη υπαγόμενες στις παραπάνω Γ ενικές Διευθύνσεις μονάδες της 
Κεντρικής Υπηρεσίας (Διεύθυνση Γραμματείας, Διευθύνσεις Επιθεώρη¬ 
σης, Διεύθυνση Νομική, τμήμα Τύπου και Δημοσίων Σχέσεων), υπάγο¬ 
νται απευθείας στο Διοικητή του Ιδρύματος. ” « 

2. Σκοπός των συνιστωμένων Γενικών Διευθύνσεων είναι ο σχεδια- 
σμός και ο συντονισμός των δραστηριοτήτων τών Υπηρεσιών, από τις 

οποίες συγκροτούνται καθώς και η παρακολούθηση της λειτουργίας αυ¬ 
τών. 

3. Των Γενικών Διευθύνσεων Διοικητικών Υπηρεσιών, Ασφαλιστι¬ 
κών Υπηρεσιών και Οικονομοτεχνικών Υπηρεσιών, προΐστανται μόνι¬ 
μοι υπάλληλοι του ΙΚΑ της Κατηγορίας ΠΕ του Κλάδου ΓΙΕ Διοικητι¬ 
κού - Οικονομικού, της Γενικής Δ/νσης Υπηρεσιών Υγείας, υπάλληλοι 
της κατηγορίας ΠΕ του Κλάδου ΠΕ Ιατρών, που επιλέγονται σύμφωνα 
με τις διατάξεις του άρθρου 78 του Ν. 1892/1990 (ΦΕΚ 101/Α/ 
1990). 

4. Οι επιλεγόμενοι ως Γενικοί Διευθυντές τοποθετούνται στις επιμέ- 
ρους Γενικές Διευθύνσεις με απόφαση του Διοικητή του ΙΚΑ. 

•5. Έργο των παραπάνω Γενικών Διευθυντών είναι αυτό που καθορί¬ 
ζεται από τις διατάξεις των παραγράφων 2 και 3 του άρθρου 78 του Ν. 
1892/1990 (ΦΕΚ 101/Α/1990). 

' Άρθρο 2 

Κατάργηση Γραφείων και των θέσεων Συντονιστών των Κεντρικών 

Υπηρεσιών 

Από της δημοσίευσης του παρόντος καταργείται η παρ. 3 του άρθρου. 
2 του Π.Δ. 266/1989 (ΦΕΚ 127/Α/1989) «Οργανισμός του Ιδρύμα¬ 
τος Κοινωνικών Ασφαλίσεων (ΙΚΑ), με την οποία προβλέπονται πέντε 
(5) θέσεις Συντονιστών στις Κεντρικές Υπηρεσίες (Διοίκησης) του ΙΚΑ 
καθώς και τα γραφεία (αυτοτελή) Συντονιστών Διοίκήσης, που αναφέ- 
ρονται στο άρθρο 6 του παραπάνω Π.Δ/τος. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 12 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

(5) 

Σύσταση Γενικής- Διεύθυνσης στο Ταμείο Συντάξεων Αυτοκινητι¬ 
στών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 78 Ν. 1892/1990 «για τον εκσυγχρονισμό και την 
ανάπτυξη και άλλες διατάξεις» (ΦΕΚ 101/Α/1990). 

β) Του Π. Δ/τος 124/1990 «Οργανισμός του Ταμείου Συντάξεων 
Αυτοκινητιστών» (ΦΕΚ 50/Α/1990). 

2. Την αριθ. 63/1991 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης 
και Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

Σύσταση Υπηρεσίας 

1. Στο Ταμείο Συντάξεων Αυτοκινητιστών συνιστάται Γενική Διεύ¬ 
θυνση που συγκροτείται από τις παρακάτω Διευθύνσεις και Γ ραφεία της 
Κεντρικής Υπηρεσίας και των Περιφερειακών Υπηρεσιών: 
α) Διεύθυνση Ασφάλισης 
β) Διεύθυνση Επιθεώρησης 
γ) Διεύθυνση Προσωπικού 
δ) Διεύθυνση Οικονομικού 
ε) Διεύθυνση Μηχανογράφησης 
στ) Γραφείο Νομικών Υποθέσεων 
ζ) Γραφείο Υγειονομικού 

η) Διεύθυνση Περιφέρειας Αττικής και Στερεάς Ελλάδας 
θ) Διεύθυνση Περιφέρειας Βορείου και Νοτίου Αιγαίου 
ι) Διεύθυνση Περιφέρειας Κεντρικής και Δυτικής Μακεδονίας 
ια) Διεύθυνση Περιφέρειας Δυτικής Ελλάδας 
ιβ) Διεύθυνση Περιφέρειας Ηπείρου 


ιγ) Διεύθυνση Περιφέρειας Θεσσαλίας 

ιδ) Διεύθυνση Περιφέρειας Κρήτης 

ιε) Διεύθυνση Περιφέρειας Πελοποννήσου 

ιστ) Διεύθυνση Περιφέρειας Ανατολικής Μακεδονίας και Θράκης 

2. Σκοπός της συνιστωμένης Γενικής Διεύθυνσης είναι ο σχεδιασμός 
και συντονισμός των δραστηριοτήτων των Κεντρικών και Περιφερεια¬ 
κών Υπηρεσιών του Ταμείου, ως και η παρακολούθηση και αξιολόγηση 
της λειτουργίας αυτών για την εφαρμογή της Κυβερνητικής Πολιτικής 
στο χώρο της ευθύνης της. 

3. Της Γενικής Διεύθυνσης προΐσταται Γενικός Διευθυντής, μόνιμος 
υπάλληλος του Ταμείου της κατηγορίας ΠΕ του Κλάδου ΠΕ Διοικητι¬ 
κού - Οικονομικού, που επιλέγεται και τοποθετείται, σύμφωνα με τις 
διατάξεις του άρθρου 78 του Ν. 1892/1990 (ΦΕΚ 101/Α*/ 
1990). 

4. Έργο του Γενικού Διευθυντή είναι αυτό που καθορίζεται από τις 
διατάξεις των παρ. 2 και 3 του άρθρου 78 του Ν. 1892/1990, καθώς 
και οι αρμοδιότητες που καθορίζονται από τις διατάξεις της παρ. 1 του 
άρθρου» 15 του Π. Δ/τος 124/1990 (ΦΕΚ 50/Α'/1990). 

Άρθρο 2 

Κατάργηση του θεσμού του Συντονιστή Διοίκησης 

1. Από της δημοσίευσης του παρόντος Π. Δ/τος καταργείται για το 
Ταμείο Συντάξεων Αυτοκινητιστών ο θεσμός του Συντονιστή Διοίκησης 
που καθορίστηκε με τις διατάξεις της παρ. 1 του άρθρου 15 του Π. Δ/ 
τος 124/1990 «Οργανισμός του ΤΣΑ». 

2. ’Οπου στις επί μέρους διατάξεις του Π. Δ/τος 124/1990 αναφέ- 
ρεται η φράση «Συντονιστής Διοίκησης», αντικαθίσταται με τη φράση 
«Γενικός Διευθυντής». 

Στην Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 12 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ' ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΕΒΕΡΤ Μ. ΓΙΑΝΝΑΚΟΥ 

-♦- 

( 6 ) 

Σύσταση Γενικής Διεύθυνσης στο Ταμείο Ασφαλίσεως Εμπόρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη:, 

1. Τις διατάξεις: 

α) Του άρθρου 78 παράγραφος 1, 4 και 5 του Ν. 1892/1990 «για 
τον εκσυγχρονισμό και την ανάπτυξη και άλλες διατάξεις» (ΦΕΚ 101/ 

Α/1990). 

β) Του Π. Δ/τος 719/1979 «περί του Οργανισμού του Ταμείου 
Ασφαλίσεως Εμπόρων» (ΦΕΚ 215/Α/1979) όπως τροποποιήθηκε με 
το Π. Δ/γμα 515/1988 «Τροποποίηση του Π.Δ. 719/79 (ΦΕΚ 215/ 
Α/1979) «περί του Οργανισμού του Ταμείου Ασφαλίσεως Εμπόρων» 
(ΦΕΚ 233/Α/1988). 

2. Την αριθ. 61/1991 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης 
και Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 
Σύσταση Υπηρεσίας 

1. Στο Ασφαλίσεως Εμπόρων, συνιστάται Γενική Διεύθυνση που συ¬ 
γκροτείται από τις παρακάτω Διευθύνσεις και Γ ραφεία της Κεντρικής 
Υπηρεσίας και των Περιφερειακών Υπηρεσιών: 
α) Διεύθυνση Διοικητικού 
β) Διεύθυνση Ασφάλισης 
γ) Διεύθυνση Εσόδων 
δ) Διεύθυνση Οικονομικού 
ε) Διεύθυνση Συντάξεων 
στ) Διεύθυνση Ασθένειας 

ζ) Τμήμα Επιθεώρησης - Ελέγχου 

η) Τμήμα Μελετών χαι Μηχανογράφησης 

θ) Γραφείο Δικαστικού 

ι) Γραφείο Τύπου και Δημοσίων Σχέσεων 

ια) Τμήμα Ανατολικής Μακεδονίας και Θράκης 

ιβ) Περιφερειακή Διεύθυνση Κεντρικής Μακεδονίας 

ιγ) Τμήμα Δυτικής Μακεδονίας 

ιδ) Τμήμα Ηπείρου. 

'ιε) Τμήμα Θεσσαλίας, 
ιστ) Τμήμα Ιονίων Νησιών, 
ιζ) Τμήμα Δυτικής Ελλάδας, 
ιη) Τμήμα Στερεάς Ελλάδας, 
ιθ) Τμήμα Πελοποννήσου. 
κ) Τμήμα Βορείου Αιγαίου, 
κα) Τμήμα Νοτίου Αιγαίου, 
κβ) Τμήμα Κρήτης, 
κγ) Περιφερειακή'Διεύθυνση. Αττικής. 

2. Σκοπός της συνιστωμένης Γενικής Διεύθυνσης είναι ο σχεδιασμός 
και συντονισμός των δραστηριοτήτων των Κεντρικών και Περιφερεια¬ 
κών Υπηρεσιών του Ταμείου, ως και η παρακολούθηση και αξιολόγηση 
της λειτουργίας αυτών για την εφαρμογή της Κυβερνητικής Πολιτικής 
στο χώρο της ευθύνης της. 

3. Της Γενικής Διεύθυνσης προϊσταται Γενικός Διευθυντής, μόνιμος 
υπάλληλος του Ταμείου της Κατηγορίας ΠΕ του Κλάδου ΠΕ Διοικητι¬ 
κού - Οικονομικού, που επιλέγεται και τοποθετείται σύμφωνα με τις 
διατάξεις του άρθρου 78 του Ν. 1892/1990 (ΦΕΚ 101/Α7 
1990). 

4. Έργο του Γενικού Διευθυντή είναι αυτό, που καθορίζεται από τις 
διατάξεις των παρ. 2 και 3 του άρθρου 78 του Ν. 1892/1990. 

Ειδικότερα έχει τις εξής αρμοδιότητες: 

α) Προϊσταται όλων των υπηρεσιών του Ταμείου (Κεντρικής και Πε¬ 
ριφερειακών) τις οποίες διευθύνει και εποπτεύει κατά τις διατάξεις περί 
συστάσεως του Ταμείου, τις διατάξεις του Καταστατικού, τις διατάξεις 
του Οργανισμού του Ταμείου, τις διατάξεις της σχετικής προς το προ¬ 
σωπικό νομοθεσίας και τις σχετικές αποφάσεις του Διοικητικού Συμβου¬ 
λίου. 

Εισηγείται στον Πρόεδρο τις Επιτροπές κατά τις διατάξεις του Κατα¬ 
στατικού, και το Διοικητικό Συμβούλιο, όλες τις υποθέσεις που εμπί¬ 
πτουν στην αρμοδιότητά τους, πλην εκείνων που εισηγείται στο Διοικη¬ 
τικό Συμβούλιο ο Πρόεδρος. 

β) Τηρεί τον Πρόεδρο και το Διοικητικό Συμβούλιο ενήμερους για 
την πρόοδο των εργασιών του Ταμείου, και για τα πορίσματα των εκά- 
στοτε ενεργουμένων επιθεωρήσεων και ελέγχων και παρέχει σε αυτούς 
κάθε εν γένει χρήσιμη και αναγκαία για την ενημερότητά τους και την 
επιτυχία της αποστολής τους πληροφορία, υποβάλλοντας συγχρόνως τη 
συμβουλευτική του γνώμη επί των διαφόρων υποθέσεων. 

γ) Επιμελείται της εκτελέσεως των αποφάσεων του Διοικητικού Συμ¬ 
βουλίου, καταρτίζει τα σχέδια των εγκυκλίων, και συνυπογράφει με τον 
Πρόεδρο όλα τα έγγραφα που δεσμεύουν οπωσδήποτε το Ταμείο, ως και 
τα εντάλματα πληρωμών, τις εντολές, τις επιταγές και τα συμψηφι- 
στικά. 

δ) Εκπονεί μελέτες που σχετίζονται με τη λειτουργία του Ταμείου, 
παραλληλίζει δε και συγκρίνει την κίνηση, λειτουργία, πρόοδο ή βελτί¬ 
ωση άλλων Ασφαλιστικών Οργανισμών, από την άποψη της απόδοσης 
του υπαλληλικού προσωπικού στην εργασία, στους πόρους, στις παρο¬ 
χές κ.λ.π. αυτών προς τα αντίστοιχα του Ταμείου. 

ε) Συντάσσει τα σχέδια των απαραίτητων τροποποιήσεων ή συμπλη¬ 
ρώσεων της νομοθεσίας του Ταμείου, εισηγείται αυτά στο Διοικητικό 
Συμβούλιο και επιμελείται της ανεπίσημης κωδικοποίησης της νομοθε¬ 
σίας του Ταμείου. 

στ) Συντάσσει και υποβάλλει την ετήσια έκθεση για τους Προϋπολο¬ 
γισμούς, Απολογισμούς και Ισολογισμούς του Ταμείου και επιμελείται 
για την κατάρτιση των πάσης φύσεως οικονομικών και ασφαλιστικών 
μελετών του Οργανισμού. 


Στην Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 


Αθήνα; 12 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝοΪας ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

Μ. ΕΒΕΡΤ Μ. ΓΙΑΝΝΑΚΟΥ 

- * - 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Πράξη 45 της 17 Απριλίου 1991 

Ανάκληση των αριθ. 26/19.3.1985 και 42/17.4.1985 αποφάσεων 
του Υπουργικού Συμβουλίου, με τις οποίες παραχωρήθηκαν στο Κε¬ 
ντρικό Ταμείο Γεωργίας, Κτηνοτροφίας και Δασών δημόσιες εποικι- 
στικές εκτάσεις. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 123 παρ. 10 του Αγροτικού Κώδικα, 
όπως τροποποιήθηκε με την παρ. 1 του άρθρου 7 του Α.Ν. 431/1968 
και αντικαταστάθηκε με τις διατάξεις του άρθρου 6 του Ν. 994/1979. 

β. Τις αποφάσεις του με αριθ. 26/19.3.1985 (ΦΕΚ Α' 53) και 42/ 
17.4.1985 (ΦΕΚ Α’ 70). 

γ. Την αριθ. 125554/1.4.1991 εισήγηση του Υπουργού Γεωργίας, 
για ανάκληση των αριθ. 26/19.3.1985 και 42/17.4.1985 αποφά¬ 
σεων του Υπουργικού Συμβουλίου, με τις οποίες παραχωρήθηκαν κατά 
χρήση στο Κεντρικό Ταμείο Γεωργίας, Κτηνοτροφίας και Δασών 
(Ν.Π.Δ.Δ.) Δημόσιες Εποικιστικές Εκτάσεις για τη δημιουργία Αγροτι¬ 
κών Κατασκηνώσεων στους Νομούς Θεσπρωτίας και Πιερίας, επειδή 
δεν πραγματοποιήθηκε ο σκοπός της παραχώρησης. 

δ. Τα αριθ. 1891/18.3.1991 και ΓΕ 2336/7.3.1991 έγγραφα 
των Δ/νσεων Γεωργίας Θεσπρωτίας και Πιερίας, με τα οποία γνωστο¬ 
ποιούν ότι μέχρι σήμερα δεν αξιοποιήθηκαν οι εκτάσεις που παραχωρή¬ 
θηκαν με τις ανωτέρω αποφάσεις του Υπουργικού Συμβουλίου στις το¬ 
ποθεσίες ΛΩΡΙΔΑ - ΣΑΓΙΑΔΑΣ Ν. Θεσπρωτίας και ΤΟΜ - ΠΗΓΑΔΙ 
Ν. Πιερίας, για τη δημιουργία Αγροτικών Κατασκηνώσεων, αποφασί¬ 
ζει: " * 

Την ανάκληση των αριθ. 26/19.3.1985 και 42/17.4.1985 απο- 
φάσεών του, με τις οποίες παραχωρήθηκαν κατά χρήση στο Κεντρικό 
Ταμείο Γεωργίας, Κτηνοτροφίας και Δασών, δημόσιες εποικιστικές 
εκτάσεις στις τοποθεσίες ΛΩΡΙΔΑ - ΣΑΓΙΑΔΑΣ Ν. Θεσπρωτίας, 
έκταση 133.270 τ.μ. και ΤΟΜ - ΠΗΓΑΔΙ Ν. Πιερίας, έκτασης 
115.344 τ.μ., για τη δημιουργία Αγροτικών Κατασκηνώσεων, επειδή 
δεν πραγματοποιήθηκε ο σκοπός για τον οποίο παραχωρήθηκαν αυτές 
οι εκτάσεις. 

Αυτή η πράξη να δημοσιευθεί στην Εφημερίδα της Κυβερνήσεως. 


Αθήνα, 17 Απριλίου 1991 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


Πράξη 46 της 17 Απριλίου 1991 

Παραχώρηση, κατά χρήση, στο Ταμείο Εθνικής Άμυνας (Τ. ΕΘ.Α.), 
κοινόχρηστης έκτασης 155.875 τ.μ. του συγκροτήματος Τυχερού 
Ν. Έβρου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 6 του Ν. 994/79 «περί ρυθμίσεως θεμά¬ 
των και διαθέσεως των αποστραγγισθεισών γαιών ελών Λυσιμαχίας 
και Τριχωνίδος και άλλων τινών διατάξεων». „ , 

β. Την αριθ. 123974/21.3.91 εισήγηση τουΎπουργού Γεωργίας 
για παραχώρηση, κατά χρήση, στο Ταμείο Εθνικής Άμυνας (Τ.ΕΘ.Α.) 

των αριθ. 3215 ε', 4448 δ', 4428 β’, 3236 β', κοινοχρήστων τεμα-, 
χίων ΣΔ 1964 - 1965 συγκροτήματος Τυχερού Ν. Έβρου, αντίστοι¬ 
χης έκτασης 105.000 τ.μ., 47.750 τ.μ., 1.500 τ.μ. και 1.625 τ.μ., 
για την κάλυψη επιτακτικών αναγκών της Στρατιωτικής Υπηρεσίας, 
αποφασίζει: 

Την παραχώρηση, κατά χρήση, στο Ταμείο Εθνικής Άμυνας 
(Τ.ΕΘ.Α.), των ,αριθ. 3215 ε', 4448 δ', 4428 β’, 3236 β', κοινοχρή¬ 
στων τεμαχ'ιών ΣΔ 1964 - 1965 συγκροτήματος Τυχερού Ν. Έβρου, 
αντίστοιχης έκτασης 105.000 τ.μ., 47.750 τ.μ., 1.500 τ.μ. και 
1.625 τ.μ., για την κάλυψη επιτακτικών αναγκών της Στρατιωτικής 
Υπηρεσίας. 

Η παραχώρηση της παραπάνω έκτασης τελεί υπό τον όρο της ανά¬ 
κλησης, σε περίπτωση αλλαγής του σκοπού για τον οποίο παραχωρεί- 
ται. 

Αυτή η πράξη να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1991 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου ·· 

ΕΥΑΓΓΕΛΟΣ Κ. ΒΟΛΟΥΔλΚΗΣ 

- +— 

(?) 

Πράξη 48 της 17 Απριλίου 1991 

Έγκριση σύναψης δανείου της Δημόσιας Επιχείρησης Ηλεκτρισμού από 
την Εθνική Τράπεζα της Ελλάδος ύψους 1.500 εκατομ. δραχμών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις της παρ. 3 του άρθρου 3 του Ν. 1468/1950 «περί 
ιδρύσεως Δημόσιας Επιχειρήσεως Ηλεκτρισμού», όπως αυτή αντικατα- 
στάθηκε από το άρθρο 3 του ΑΝ 1672/1951 και κυρώθηκε με το Ν. 
2113/1952. 

β. Την αριθ. 1633/27.10.89 Πράξη του Διοικητή της Τράπεζας 
της Ελλάδος. 

γ. Την αριθ. Δ5-ΗΛ/Β/Φ44.102/9138/15.4.91 εισήγηση του 
Υπουργού Βιομηχανίας, Ενέργειας και Τεχνολογίας, αποφασίζει: 

Τη σύναψη μακροπρόθεσμου δανείου της Δημόσιας Επιχείρησης 
Ηλεκτρισμού από την Εθνική Τράπεζα της Ελλάδος, ύψους 1.500 εκα¬ 
τομ. δραχμών, με τους βασικούς όρους που ενέκρινε το Διοικητικό Συμ¬ 
βούλιο της ΔΕΗ και με τους ειδικότερους που θα συμφωνηθούν μεταξύ 
των μερών. 

Αυτή η πράξη να δημοσιευθεί στην. Εφημερίδα της Κυβερνήσεως. 

Αθήνα, 17 Απριλίου 1991 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


Πράξη 49 της 17 Απριλίου 1991 
Επίταξη εργασίας για τις ανάγκες του Πολεμικού Ναυτικού, προς αντι¬ 
μετώπιση αμυντικών αναγκών της χώρας, σύμφωνα με τα άρθρα 
22 παρ. 3 του Συντάγματος και 190 του Ν. 4442/1929 και μετά 
την παύση της ισχύος του Π.Δ. 506/74 «Περί Γενικής Επιστρατεύ- 
σεως των Ενόπλων Δυνάμεών και των Σωμάτων Ασφαλείας». 

' ·, 

.ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Το άρθρο 22 παρ. 3 του Συντάγματος. 

2. Τις διατάξεις του Ν. 4442/1929 «περί Στρατιωτικών και Ναυτι¬ 
κών εισφορών και ναυλώσεων», όπως τροποποιήθηκε και ισχύει σή¬ 
μερα. 

3. Την αριθ. Φ. 471.12/357/76 από 20.11.76 κοινή απόφρση 
των Υπουργών Εθνικής Άμυνας και Εμπορικής Ναυτιλίας. . 

4. Το Π.Δ. από 27.9.1935 «περί αντιστοιχίας του προσωπικού των 
υπό επίταξη και επιτασσομένων Ελληνικών εμπορικών πλοίων, προς το 
υπό τα όπλα προσωπικό του Πολεμικού Ναυτικού». 

5. Την πρόταση των συνάρμοδίων Υπουργών Εθνικής Άμυνας και 
Εμπορικής Ναυτιλίας, αποφασίζει: 

Άρθρο 1 

α. Οι διατάξεις του Ν. 4442/1929 «περί Στρατιωτικών και Ναυτι¬ 
κών εισφορών και ναυλώσεων», όπως τροποποιήθηκε και ισχύει σή¬ 
μερα, εξακολουθούν να εφαρμόζονται, για κάλυψη·επιτακτικών ανα¬ 
γκών σε προσωπικό των βοηθητικών πλοίων του Π.Ν. προς αντιμετώ¬ 
πιση αμυντικών αναγκών της χώρας και μετά την παύση της ισχύος του 
Π.Δ. 506/74 «περί Γενικής Επιστρατεύσεως των%νόπλων Δυνάμεων 
και των Σωμάτων Ασφαλείας». 

β. Ο αριθμός των εκάστοτε καλούμενων προς επίταξη πολιτών, πε¬ 
ριορίζεται στον απολύτως αναγκαίο για αντικατάσταση του υπηρετού- 
ντος στρατιωτικού προσωπικού και πάντως όχι πέραν των 200 ατό¬ 
μων. 

Άρθρο 2 

Η ισχύς αυτής της πράξης, αρχίζει από την άρση της καταστάσεως 
της γενικής επιστρατεύσεως που εθεσπίσθει με το Π.Δ. 506/74 «περί 
Γενικής Επιστρατεύσεως των Ενόπλων Δυνάμεων "και των Σωμάτων 
Ασφαλείας». 

Άρθρο 3 

Αυτή η πράξη να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1991 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΑΠΟ · ΤΟ ΕΘΝΙΚΟ ΤΥΠΟΓΡΑΦΕΙΟ 


